# Centre de Seguretat de la Informació de Catalunya

El Centre de Seguretat de la Informació de Catalunya (CESICAT) va ser una fundació del sector públic de l'administració de la Generalitat de Catalunya.
Va ser l'organisme executor del pla nacional d'impuls de la seguretat en les tecnologies de la informació i la comunicació (TIC) aprovat pel govern de la Generalitat de Catalunya el 17 de març de 2009. Aquest pla constava de quatre objectius bàsics: executar l'estratègia nacional de seguretat TIC, protegir les infraestructures TIC crítiques, promoure un teixit empresarial català en seguretat TIC i incrementar la confiança i protecció de la ciutadania.
El CESICAT estava ubicat a l'Hospitalet de Llobregat, Barcelona.
El CESICAT va ser dissolt el 4 de juny de 2019 i les seves funcions van ser assumides per l'Agència de Ciberseguretat de Catalunya l'1 de gener de 2020.

## Patrons de la fundació

Els patrons de la fundació van ser:
* Generalitat de Catalunya
** Departament de governació
** Secretaria de Telecomunicacions i Societat de la Informació
** Departament d'Interior
** Departament d'Innovació, Universitats i Empresa
** Centre de Telecomunicacions i Tecnologies de la Informació de la Generalitat de Catalunya
* Agència per a la Competitivitat de l'Empresa
* Consorci Administració Oberta de Catalunya
* Ajuntament de Reus
* Consell de Cambres de Comerç de Catalunya
* e-la Caixa
* Fundació Barcelona Digital
* Universitat Rovira i Virgili

## Vigilància d'activistes

L'octubre de 2013 una filtració atribuïda a Anonymous va descobrir el seguiment de l'activitat política a Internet de diversos ciutadans per encàrrec dels Mossos d'Esquadra. Segons les filtracions, que constaven de 38 documents, les activitats de vigilància van incloure el monitoratge d'un fotògraf, incloent dades personals seves i una llista de clients en un informe desat a l'ordinador personal d'un dels treballadors del CESICAT. Les filtracions centraven també la seva atenció en diverses mobilitzacions socials com la commemoració del primer de maig, la campanya No vull pagar, el rebuig a la cimera del BCE a Barcelona, les cassolades contra La Caixa o la celebració del primer aniversari del 15-M.

## Referències

* ↑ «CESICAT. Departament de Polítiques Digitals i Administració Pública». Generalitat de Catalunya. [Consulta: 5 desembre 2013]. «Dintre d'aquests objectius estratègics, es constitueix la Fundació Pública "Centre de Seguretat de la Informació de Catalunya" com a entitat auxiliar i instrumental del govern de la Generalitat de Catalunya i dels ens que la componen. La forma jurídica del CESICAT és la de "fundació del sector públic de l'administració de la Generalitat de Catalunya".»
* ↑ DOGC núm. 5351 - 01/04/2009
* ↑ «Acord de govern GOV/50/2009» (pdf). Arxivat de l'original el 4 de març 2016. [Consulta: 5 desembre 2013].
* 1 2 «Els Mossos van fer rastrejar, des de Reus, piulades d'activistes socials». Nació Digital, 28-10-2013.
* ↑ «Què és el CESICAT». CESICAT. Arxivat de l'original el 3 de març 2016. [Consulta: 5 desembre 2013].
* ↑ «Consorci AOC - Seguretat (CESICAT)». Generalitat de Catalunya. Arxivat de l'original el 11 de desembre 2013. [Consulta: 5 desembre 2013]. «El Govern de la Generalitat va aprovar l'any 2009 el "Pla Nacional d'impuls de seguretat de la informació" amb una sèrie d'actuacions orientades a la millora de la seguretat de la informació de la societat catalana. El Centre de Seguretat de la Informació de Catalunya (CESICAT) neix com a l'òrgan de suport a aquest Pla Nacional i ha estat impulsat, entre d'altres, pel Govern de la Generalitat de Catalunya i el Consorci Administració Oberta de Catalunya (Consorci AOC).»
* ↑ «La importancia de la seguridad tic». [Consulta: 23 octubre 2020].
* ↑ «CESICAT. Departament d'Empresa i Ocupació». Generalitat de Catalunya. [Consulta: 5 desembre 2013].
* ↑ «Bases de la futura Agència de Ciberseguretat de Catalunya». Arxivat de l'original el 2020-01-03. [Consulta: 4 gener 2020].
* ↑ «Centre de seguretat de la informació de Catalunya» (PDF) p. 4. [Consulta: 5 desembre 2013].
* ↑ «Una filtración deja en evidencia la seguridad informática de la Generalitat» (en castellà). El Mundo, 04-11-2013 [Consulta: 5 desembre 2013].
* 1 2 3 «Membres d'un organisme de la Generalitat han vigilat usuaris de Twitter per encàrrec dels Mossos d'Esquadra». Setmanari de Comunicació Directa, 28-10-2013. Arxivat de l'original el 2013-12-11 [Consulta: 5 desembre 2013]. Arxivat 2013-12-11 a Wayback Machine.
* ↑ «Noves filtracions d'Anonymous qüestionen el paper del Cesicat». Ara, 31-10-2013.

## Vegeu també

* Unitat Central de Delictes Informàtics
* Agència de Ciberseguretat de Catalunya

## Enllaços externs

* Centre de Seguretat de la Informació de Catalunya - Lloc web oficial